Guopstas
Guopstas arba Guopstų ežeras – ežeras Lietuvoje, Vilniaus rajone, 9 km į pietus nuo Lentvario. Ežero ilgis iš vakarų į rytus – 0,66 km, plotis – iki 0,16 km. Altitudė 145,2 m. Pietinis ir šiaurinis krantai aukštoki, vakarinis ir rytinis – žemi ir pelkėti. Krantai beveik ištisai apaugę medžiais ir krūmais. Aplinkui daugiausia plyti pievos ir dirbami laukai. Pietinėje pakrantėje įsikūręs Guopstų kaimas, veikia stovyklavietė. Vakarine pakrante eina kelias  A4  Vilnius–Varėna–Gardinas . Ežeras nenutekantis, priklauso Asdrės upės baseinui.